Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Cristina Ibarrola Guillén andreak egindako galderaren erantzuna, Foru Diputazioak emana, zentro soziosanitarioetako langileengan COVID-19aren infekzioa detektatzeko baheketari buruzkoa. Galdera 2020ko abenduaren 18ko 144. Nafarroako Parlamentuko Aldizkari Ofizialean argitaratu zen.

Iruñean, 2021eko urtarrilaren 26an

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Cristina Ibarrola Guillén andreak 10-20-PES-00353 idatzizko galdera aurkeztu du, zeinaren bidez “informazioa eskatzen baitu langile soziosanitarioen baheketei buruz”. Hona Nafarroako Gobernuko Osasuneko kontseilariak horri buruz ematen dion informazioa:

Orain arte eremu soziosanitarioko langileei egin zaizkien baheketek 4.851 pertsonari eragin diete guztira, eta guztira 9.179 proba egin dira, Elisak zein PCRak. Gainerako informazioa eskatzeko, mesedez, informazio-eskariaren formatuaren bidez bidera ezazue, taula horiek zifra eta datu xehatuekin erantsi ahal izateko.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2021eko urtarrilaren 26an

Osasuneko kontseilaria: Santos Induráin Orduna